Държавен вестник, бр. 34, 2015 г., стр. 78

СТР.  78	
Д Ъ Р Ж А В Е Н  В Е С Т Н И К 	
БРОЙ  34
Чл. 117. Ръководителите на структури в 
МВР изготвят годишен анализ за състоянието 
на дисциплината и дисциплинарната практика 
в поверените им структури по образец, който 
изпращат в дирекция „Човешки ресурси“ не по-
късно от петнадесет дни след отчетния период.
Чл. 118. Дирекция „Човешки ресурси“ 
води регистър по образец за образуваните 
дисциплинарни производства за извършени 
тежки нарушения на служебната дисциплина 
и осъществява методическо ръководство и 
контрол по провеждането им. Такъв регистър 
се води и от звената „Човешки ресурси“ в 
структурите на МВР.
Чл. 119. След приключване на производ-
ството по чл. 207, ал. 1 ЗМВР материалите по 
дисциплинарното производство се прилагат към 
личното кадрово дело на държавния служител.
Чл. 120. Дирекция „Човешки ресурси“ 
изготвя:
1. месечен бюлетин за състоянието на дис-
циплината и дисциплинарната практика в МВР;
2. годишен анализ на състоянието на дис-
циплината и дисциплинарната практика в ми-
нистерството и го предоставя на министъра на 
вътрешните работи и главния секретар на МВР.
Чл. 121. Главният секретар на МВР по пред-
ложение на директора на дирекция „Човешки 
ресурси“ утвърждава план за извършване на 
контролно-методически проверки по линия 
на дисциплината и дисциплинарната практика 
в структурите на МВР.
Чл. 122. При проверките по чл. 121 се уста-
новява и степента на познаване на норматив-
ните актове, регламентиращи дисциплината 
и дисциплинарната практика в МВР. Редът 
за установяване на степента на познаване 
на нормативните актове, регламентиращи 
дисциплината и дисциплинарната практика, 
се определя със заповед на министъра на 
вътрешните работи.
Преходни и заключителни разпоредби
§ 1. Образуваните и неприключили до вли-
зането в сила на тази инструкция производства 
за търсене на дисциплинарна отговорност от 
държавните служители в МВР се довършват 
по реда на тази инструкция.
§ 2. Министърът на вътрешните работи 
утвърждава със заповед образците на доку-
менти по инструкцията.
§ 3. Инструкцията се издава на основание 
чл. 215а от Закона за Министерството на 
вътрешните работи.
§ 4. Инструкция № Iз-2813 от 2011 г. за 
дисциплината и дисциплинарната практика в 
Министерството на вътрешните работи (ДВ, 
бр. 91 от 2011 г.) се отменя.
Министър:  
Румяна Бъчварова
3070
ВЪРХОВЕН  
АДМИНИСТРАТИВЕН СЪД
РЕШЕНИЕ № 14558 
от 4 декември 2014 г.
по административно дело № 4653 от 2014 г.
Върховният административен съд в състав: 
председател: Аделина Ковачева, и членове: 
Кремена Хараланова и Бисерка Цанева, с 
участието на съдебен секретар Ирена Асенова 
разгледа административно дело № 4653 по 
описа за 2014 г. на Върховния администрати-
вен съд, четвърто отделение, докладвано от 
Аделина Ковачева.
Производството е по реда на чл. 185 и 
следващите от Административнопроцесуал-
ния кодекс.
Образувано е по жалба, подадена от Ста-
нислав Георгиев Вътев като баща и законен 
представител на малолетното му дете – Калина 
Станиславова Вътева, за отмяна на разпоредба-
та на чл. 5, т. 2 от Наредба № 35 от 29.12.2006 г. 
за условията и реда за предоставяне на месечна 
добавка за диетично хранене и лекарствени 
продукти на лица с трайни увреждания със 71 
и над 71 на сто намалена работоспособност и 
на деца с намалена възможност за социална 
адаптация, наричана в настоящото изложение 
„наредбата“. Изцяло позовавайки се на съ-
дебната практика, формирана от касационни 
състави на Върховния административен съд, 
жалбоподателят смята, че с оспорената раз-
поредба се въвежда ограничително условие, 
препятстващо предоставянето на месечна 
добавка за диетично хранене и лекарствени 
продукти, което не е предвидено в закона. 
Сочи, че тя противоречи на материалния закон, 
което съставлява отменително основание по 
смисъла на чл. 146, т. 4 АПК.
Министърът на здравеопазването чрез про-
цесуалния си представител изразява становище 
за неоснователност на жалбата.
Министърът на труда и социалната по-
литика също дава писмено становище за 
неоснователност на жалбата.
Участвалият в настоящото производство 
прокурор от Върховната административна 
прокуратура дава заключение за основателност 
на жалбата. Мотивира се, че оспорената част 
от наредбата противоречи на разпоредбата 
на чл. 42ж във връзка с чл. 42, ал. 2, т. 7 от 
Закона за интеграция на хората с увреждания 
(ЗИХУ). Излага и съображения, че разпоред-
бата противоречи на целта на закона, форму-
лирана в нормата на чл. 2 от него.
С определение от 24.04.2014 г. съдът е обо-
сновал изводите си за процесуалната допусти-
мост на жалбата и на образуваното въз основа 
на нея съдебно производство. Поради това 
намира жалбата за процесуално допустима, 
а разгледана по същество – за основателна.